**Strategija EU za Dunavsku regiju – Dunavsko vijeće mladih (Danube Youth Council)**

* **Objava 1. Poziva za sudjelovanje u Vijeću mladih**

Strategija EU za dunavsku regiju obuhvaća 14 zemalja dunavskog riječnog sliva. Strategija u okviru cilja Kohezijske politike Europska teritorijalna suradnja pruža podršku trans-nacionalnoj suradnji svih država Strategije s ciljem unaprjeđenja politika regionalnog razvoja, te bolje suradnje i koordinacije između država sudionica.

U ovoj godini mladih Strategija je osnivanjem Vijeća za mlade (*Danube Youth* *Council*) odlučila osigurati platformu za institucionalno uključivanje mladih u sva tijela Strategije, kako bi se ideje i stajališta mladih čule i postale jasnije i na političkom nivou, te im se pružila prilika ojačati svoju ulogu i utjecati na politiku Strategije.

Prvi poziv za članstvo u Vijeću mladih otvoren je od 09. svibnja 2022. do 15. kolovoza 2022., te poziva sve zainteresirane mlade javiti se i sudjelovati u sukreiranju politike Strategije, samim tim i svakodnevnog života svoje regije.

Više informacija nalazi na stranici EUSDR, Dunavskog vijeća mladih (Danube Youth Council webpage): <https://danube-region.eu/danube-youth-council/>